cyanic-selkie/wikianc huggingface dataset:
ნაზი დუმბაძე
ბიოგრაფია
რაც შეეხება უშუალოდ სიმღერას დაიწყო ინსტიტუტის თვითმოქმედ კოლექტივში. ის 1956 წლიდან იყო საქართველოს სახელმწიფო ფილარმონიის სოლისტი. ნაზი დუმბაძე მღეროდა სხვადასხვა საესტრადო კოლექტივში, მათ შორის "ლალე" (1956-1957 წლებში, ხელმძღვანელი სეფაშვილი), "რერო" (1957-1969, ხელმძღვანელი პევზნერი), "დიელო" (1969-1971 წლებში, ხელმძღვანელი ებრალიძე), "ჯაზ-ქორალი" (1971-1972, ხელმძღვანელი კილაძე). მის რეპერტუარში განსაკუთრებული ადგილი უჭირავს ქართველ კომპოზიტორთა ნაწარმოებებს, რომელთაგან აღსანიშნავია: დიმიტრი არაყიშვილის "ურმული", გოგი ცაბაძის "ჯარისკაცის დედა", "ლალე", "პაემანზე". ასევე თევდორაძის "სიყვარული მოგვრევია".
ნაზი დუმბაძეს ჰქონდა ფართო დიაპაზონის ხმა და შესრულების თავისებური მანერა. მომღერალს თავისი მონაცემები ხელს უწყობდა შეესრულებინა დიდი ოსტატობით, ქართული, ესპანური, ფრანგული, ინგლისური, პოლონური, რუსული და ქართული სიმღერები.
1956 წელს იგი გახდა სტუდენტთა ახალგაზრდობის საერთაშორისო ფესტივალი (მოსკოვი), ლაურეატი.
1967 წელს ნაზი დუმბაძეს ხელოვნებაში შეტანილი წვლილისთვის მიენიჭა საქართველოს დამსახურებული არტისტის წოდება.
ნაზი დუმბაძე მიეკუთვნებოდა იმ მომღერალთა ჯგუფს, რომელთა შესრულებაც ვინილზე მინიმალურად აღიბეჭდა, მაგრამ, საბედნიეროდ, მათი სტუდიური და სატელევიზიო ჩანაწერები მაინც შემოგვრჩა. ნაზი დუმბაძის მუსიკა მომდევნო ათწლეულებში გამოიცა. მისი სიმღერებიდან განსაკუთრებით ცნობილია „სად იყავი მაშინ“ და ასევე „მექსიკური სიუიტა“.
ნაზი დუმბაძე გარდაიცვალა 2006 წელს, 68 წლის ასაკში.
რესურსები ინტერნეტში
კატეგორია: ქართველი მომღერლები კატეგორია: დაბადებული 1938 კატეგორია: დაბადებული 21 ივნისი კატეგორია: გარდაცვლილი 2006 კატეგორია: გარდაცვლილი 27 დეკემბერი
კჰომასის რეგიონი
კჰომასის რეგიონი (Khomas Region, ჰოტენტოტურ ენებზე — ბორცვებიანი ქვეყანა) — ნამიბიის 14 ადმინისტრაციული რეგიონიდან ერთ-ერთი, რომელიც მდებარეობს მის შუაგულ ცენტრში და მოიცავს ნამიბიის დედაქალაქ ვინდჰუკს. ფართობი შეადგენს 37 007 კმ²-ს, ხოლო 2011 წლის აღწერის მიხედვით მოსახლეობის რაოდენობაა 342 141 ადამიანი, რაც შეადგენს ქვეყნის მთლიანი მოსახლეობის დაახლოებით 16 %-ს. რეგიონის ადმინისტრაციული ცენტრია — ქალაქი ვინდჰუკი.
კჰომასის რეგიონი დედაქალაქ ვინდჰუკთან ერთად — ქვეყნის პოლიტიკური, ეკონომიკური, საგანმანათლებლო და სატრანსპორტო ცენტრია.
გეოგრაფია
გეოგრაფიული თვალსაზრისით, კჰომასის რეგიონის მნიშვნელოვანი ნაწილი წარმოადგენს კჰომასის პლატოს, რომლის სიახლოვესაც, ვინდჰუკიდან აღმოსავლეთით და სამხრეთ-აღმოსავლეთით, მდებარეობს აუის და ეროსის მთების ქედები. დედაქალაქიდან ჩრდილო-დასავლეთით მდებარეობს დაან-ვილჯუნის ნაკრძალი, რომელსაც ხშირად სტუმრობენ ვინდჰუკის მაცხოვრებლები და ტურისტები.
მოსახლეობა
კჰომასის რეგიონი ერთ-ერთი ყველაზე უფრო მჭიდროდ დასახლებული რეგიონია ნამიბიაში.
ადმინისტრაციული დაყოფა
ადმინისტრაციული თვალსაზრისით კჰომასის რეგიონი იყოფა 10 ოლქად :
სქოლიო
კატეგორია:ნამიბიის რეგიონები
კრისტოფერ ფრანკე
კრისტოფერ ფრანკე (დ. 6 აპრილი, 1953, ბერლინი) — გერმანელი მუსიკოსი და კომპოზიტორი. 1971–1987 წლებში იყო ელექტრონული ჯგუფ Tangerine Dream-ის წევრი. იგი თავდაპირველად ცნობილი იყო, როგორც დრამერი, თუმცა მოგვიანებით სინთეზატორების გამოყენება დაიწყო. იგი სავარაუდოდ, იყო ერთ-ერთი პირველი მუსიკოსი, რომელმაც სინთეზატორის საკონცერტო გამოსვლებისას გამოყენება დაიწყო.
სქოლიო
კატეგორია:დაბადებული 6 აპრილი კატეგორია:დაბადებული 1953 კატეგორია:ნიუ-ეიჯ მუსიკოსები კატეგორია:გერმანელი ელექტრონული მუსიკოსები კატეგორია:Tangerine Dream-ის წევრები
კორტნი კოქსი
კორტნი კოქსი (ინგლ. Courteney Cox; დ. 15 ივნისი, 1964, ბირმინგემი, ალაბამა, აშშ ) — ამერიკელი მსახიობი. სახელი გაითქვა NBC-ის სერიალში „ მეგობრები “ შესრულებული მონიკა გელერის როლით. ამ როლისათვის მას სამი სამსახიობო ჯილდო აქვს მოგებული. იგი ასევე თამაშობდა ისეთ ფილმებსა და სერიალებში, როგორებიცაა: „კუგარ თაუნი“ და „კივილი“.
ბავშვობა და განათლება
კორტნი კოქსი დაიბადა 1964 წლის 15 ივნისს ბირმინგემში, ალაბამას შტატში. იგი არის ბიზნესმენ რიჩარდ ლევის კოქსისა და მისი ცოლის, კორტნი კოპელენდის (ქალიშვილობის გვარია ბასი) შვილი. წარმოშობით იგი ინგლისელია. მას სამი და-ძმა ჰყავს: ვირჯინია, დოროთი და რიჩარდი. მისი მშობლები 1974 წელს განქორწინდნენ, რის შემდეგაც დედამისი მეორედ დაქორწინდა ბიზნესმენ ჰანტერ კოპელენდზე. მარცხნივ|მინი|284x284პქ|კორტნი კოქსი 1995 წლის 9 სექტემბერს. მან მაუნთაინ ბრუკის საშუალო სკოლა დაამთავრა, რის შემდეგაც ვაშინგტონში გადასახლდა უმაღლესი განათლება ჯორჯ ვაშინგტონის სახელობის უნივერსიტეტში მიიღო არქიტექტურის განხრით. მიუხედავად ამ განათლებისა, სწავლის დასრულებისთანავე კორტნიმ სამოდელო და სამსახიობო კარიერა დაიწყო და არასოდეს უმუშავია, როგორც არქიტექტორს.
პირადი ცხოვრება
კორტნი კოქსს სხვადასხვა პერიოდში სასიყვარულო ურთიერთობა ჰქონდა როკ-პრომოუტერ იან კოპელანდთან, მსახიობ მაიკლ კიტონთან და მომღერალ ადამ დურიცთან.
ამის შემდეგ მან ურთიერთობა დაიწყო ბენდ Snow Patrol-ის მუსიკოს ჯონი მაკდედთან, რომელზეც 2014 წლის 26 ივნისს დაინიშნა და ეს ამბავი Twitter-ით გამოაქვეყნა. მოგვიანებით მათი ნიშნობა გაუქმდა.
თეთრი კლიტოციბე
თეთრი კლიტოციბე (Leucocybe candicans) — სოკოს სახეობა ტრიქოლომასებრთა ოჯახისა. 2015 წლამდე ეს სახეობა კლიტოციბეს გვარში ერთიანდებოდა.
ძლიერ შხამიანია. შეიცავს მუსკარინს. ფართოდაა გავრცელებული ევრაზიასა და ჩრდილოეთ ამერიკაში. იზრდება ფოთლოვან და შერეულ ტყეებში, ზაფხულ-შემოდგომით
სოკო პირველად აღწერა გერმანელმა მიკოლოგმა და ბოტანიკოსმა კრისტიან ჰენდრიკ პერსონმა 1801 წელს როგორც Agaricus candicans. მიმდინარე ბინომინალური სახელწოდება მიანიჭა იტალიელმა მიკოლოგმა ალფრედო ვიცინიმ 2015 წელს.
აღწერა
ზრდასრული სოკოს ქუდის დიამეტრი 1-4 სმ-მდე აღწევს, ნორჩობაში ბრტყლად ამოზნექილი, შემდეგ ბრტყელი, ასაკთან ერთად ჩაზნექილი ხდება. ზედაპირი დაფარულია მოთეთრო ცვილისებრი ნაფიფქით, რომელიც ასაკთან ერთად ქვრება. ფერი — მკრთალ-მონაცრისფროდან მკრთალ-მოწითალომდე, კიდეებთან ახლოს თეთრი.
რბილობი — ჰიგროფანური, მონაცრისფრო-მოთეთრო, წყალწყალა, ახასიათებს პომიდვრის ფოთლების მსგავსი მძაფრი სუნი და უსიამოვნო მძაღე ან მომწარო გემო.
ფეხის სიგრძე — 2-4 სმ, სისქე — 0,2-0,4 სმ, ცილინდრული ან მოხრილი ძირით, მოვარდისფრო ან მონაცრისფრო-მოთეთრო, თითქმის ქუდისფერი, ძირში ზოგჯერ მუქია, თითქმის ტიტველი ან ბოჭკოვანი.
სპორების ფხვნილი თეთრი ფერისაა, სპორები 4,5-7×2,5-4 მკმ, ელიფსისებრი, გლუვი ზედაპირით. ბაზიდიუმი ოთხსპორიანი, 19-29×5-7 მკმ.
შხამიანობა
თეთრი კლიტოციბე გვარის ერთ-ერთი ყველაზე შხამიანი წარმომადგენელია, რომელიც შეიცავს მუსკარინს. იწვევს ნერვიული სისტემის დამბლას.
გავრცელება და ეკოლოგია
ფართოდაა გავრცელებული ევრაზიასა და ჩრდილოეთ ამერიკაში. იზრდება ნიადაგზე, ფოთლოვან (მუხა და წიფელი) და შერეულ ტყეებში, იშვიათად წიწვოვან ტყეებში, ასევე ბაღებსა და მდელოებზე. ძირითადად დიდ ჯგუფებად.
სქოლიო
კატეგორია:შხამიანი სოკოები კატეგორია:ტრიქოლომასებრნი
არტაბან II
არტაბან II — პართიის მეფე არშაკიდების დინასტიიდან. მას შემდეგ რაც ფრაატ II სელევკიდებთან ბრძოლას შეეწირა პართიის სამეფო ტახტზე არტაბან II ავიდა, მისი მმართველობა დაიწყო ძვ. წ. 128 წელს, იგი პართიის მეფის ფრიაპატის შვილი იყო. წინამორბედის მსგავსად არტაბანიც ბრძოლაში დაიღუპა, იგი აღმოსავლელ მომთაბარე ტომებთან ბრძოლას შეეწირა, მისი მმართველობა დასრულდა ძვ. წ. 123 წელს, მის შემდეგ კი პართიის სამეფო ტახტზე მითრიდატე II ავიდა.
რესურსები ინტერნეტში
კატეგორია:არშაკიდები კატეგორია:პართიის მეფეები
ემბრიოგენეზი
მინი|მარჯვნივ ემბრიოგენეზი — ჩანასახოვანი ანუ ემბრიონული განვითარება. ორგანიზმის ინდივიდუალური განვითარების პირველი პერიოდი განაყოფიერებიდან აქტიური ცხოვრების დაწყებამდე.
ემბრიოგენეზი იწყება სპერმატოზოიდის მიერ კვერცხუჯრედის განაყოფიერებით. განაყოფიერების შემდეგ კვერცხუჯრედს ეწოდება ზიგოტა. ზიგოტა დიპლოიდური უჯრედია. ზიგოტა განიცდის მიტოზურ დაყოფას და უჯრედულ დიფერენციაციას, რასაც შედეგად მოჰყვება მრავალუჯრედიანი ემბრიონის ჩამოყალიბება.
განაყოფიერება და ზიგოტა
განაყოფიერებულ კვერცხუჯრედს ეწოდება ზიგოტა.
დაყოფის სტადია
დაყოფის სტადიაზე ზიგოტა იწყებს მიტოზურად დაყოფას. მიღებულ უჯრედებს ბლასტომერები ეწოდებათ. 16 უჯრედამდე დაყოფის შემდეგ წარმოიქმნება მორულა. 128 უჯრედის წარმოქმნის შემდეგ ჩანასახს ბლასტულას უწოდებენ. ბლასტულა წარმოადგენს უჯრედების სფერულ შრეს, რომელსაც ბლასტოდერმა ეწოდება, ხოლო მის შიგნით წარმოიქმნება სიღრუე ბლასტოცელი.
ორგანოგენეზის სტადია
ექტოდერმიდან ვითარდება ნერვული ფირფიტა, მეზოდერმიდან კი ქორდა. ქორდა წარმოადგენს დრეკად ზონარს, რომელიც შინაგანი ჩონჩხის როლს ასრულებს. ნერვული ფირფიტა გარდაიქმნება ნერვულ მილად, ხოლო ნერვული მილიდან ხდება ზურგის და თავის ტვინის განვითარება. ექტოდერმიდან, გარდა ნერვული სიტემისა, ყალიბდება კანის ეპითელური ქსოვილი, აგრეთვე მხედველობისა და სმენის ორგანოები. ენტოდერმიდან ვითარდება საჭმლის მომნელებელი და სუნთქვის ორგანოები. მეზოდერმიდან ხდება კუნთების, ხრტილოვანი და ძვლოვანი ჩონჩხის, სისხლძარღვოვანი, გამომყოფი და გამრავლების ორგანოთა სისტემების ჩამოყალიბება.
ლიტერატურა
კატეგორია:ემბრიოლოგია
მირზა ფათალი ახუნდოვის ქუჩა
მირზა ფათალი ახუნდოვის ქუჩა — ქუჩა თბილისში, კრწანისის რაიონში (აბანოთუბანი, ხარფუხი); აბანოს ქუჩიდან ფირდოუსის ქუჩამდე. როგორც შესახვევი, წარმოიქმნა XIX საუკუნის I ნახევარში, ადრე მექვაბეთა ქუჩა ერქვა, სახელწოდება დაკავშირებულია თბილისელ მექვაბეთა საქმიანობასთან. ქუჩას ესაზღვრებოდა მსხვილი ფეოდალების სუმბათოვების (სუმბათაშვილების) მამული და XX საუკუნის დასაწყისიდან სუმბათოვის ქუჩა დაერქვა. 30-იან წლებში მირზა ფათალი ახუნდოვის სახელი ეწოდა. დატანილია თბილისის 1934 წლის გეგმაზე. აქვს 1 შესახვევი, რომელიც იმავე გეგმაზე დატანილია ქვაბის შესახვევის სახელწოდებით. აქვეა დატანილი სპილენძისა და ზედადგარის შესახვევები, რომლებიც ამჟამად აღარ არსებობს.
ლიტერატურა
ახუნდოვი
ბოჰემური რაფსოდია (ფილმი)
ბოჰემური რაფსოდია  (Bohemian Rhapsody) — 2018 წლის ბიოგრაფიული ფილმი, ბრიტანულ როკ-ჯგუფ Queen-ის წამყვანი მომღერლის ფრედი მერკურის ცხოვრების შესახებ. ფილმი ბრიტანელებისა და ამერიკელების ერთობლივი პროექტია, რომლის მწარმოებელი კომპანიები არიან: 20th Century Fox, New Regency, GK Films, და Queen Films, ხოლო დისტრიბუტორია 20th Century Fox. რეჟისორია ბრაიან სინგერი, პროდიუსერები არიან გრემ კინგი და ჯგუფ Queen-ის ყოფილი მენეჯერი ჯიმ ბიჩი, ხოლო სცენარი ეკუთვნის ენტონი მაკარტენს. მონაწილეობენ რამი მალეკი, ლუსი ბოინტონი, გვილიმ ლი, ბენ ჰარდი, ჯოზეფ მაცელო, ეიდან ჯილენი, ტომ ჰოლანდერი, ალენ ლიჩი და მაიკ მაიერსი. Queen-ის წევრები ბრაიან მეი და როჯერ ტეილორი ფილმის შემოქმედებითი კონსულტანტები არიან.
პროექტი დაანონსდა 2010 წელს. მერკურის როლის შემსრულებლად მოიაზრებოდა საშა ბარონ კოენი, მაგრამ მან 2013 წელს დატოვა პროექტი, ხოლო 2016 წლის ნოემბერში მსახიობთა შემადგენლობას შემოუერთდა რამი მალეკი. ფილმის გადაღებები დაიწყო 2017 წლის სექტემბერში ლონდონში. იმავე წლის დეკემბერში ფილმის რეჟისორი ბრაიან სინგერი გარკვეული მიზეზების გამო გათავისუფლებული იქნა მოვალეობისგან, ხოლო მის ნაცვლად აიყვანეს დექსტერ ფლეტჩერი, თუმცა ამერიკის რეჟისორთა გილდიის წესების თანახმად, სინგერი მოხსენიებული იქნა როგორც რეჟისორი, ხოლო ფლეტჩერი — როგორც აღმასრულებელი პროდიუსერი. გადაღებები დასრულდა 2018 წლის იანვარში.
ბოჰემური რაფსოდია გამოვიდა 2018 წლის 24 ოქტომბერს დიდ ბრაიტანეთში, იმავე წლის 2 ნოემბერს აშშ-ში. ფილმმა მიიღო შერეული შეფასებები კინოკრიტიკოსებისგან. მათ ძირითადად გააკრიტიკეს რეჟისურა და ისტორიული უზუსტობები, მაგრამ შექება დაიმსახურა რამი მალეკის შესრულებამ. ფილმი კომერციულად მეტად წარმატებული აღმოჩნდა, რომლის შემოსავალმაც 900 მილიონ აშშ დოლარს გადააჭარბა და გახდა 2018 წლის მეექვსე ყველაზე შემოსავლიანი ფილმი. საერთო განხილვების საიტ Rotten Tomatoes-ზე ფილმის საერთო რეიტინგია 61% (377 მიმოხილვაზე დაყრდნობით).
სქოლიო
კატეგორია:2018 წლის ფილმები კატეგორია:ინგლისურენოვანი ფილმები კატეგორია:2010-იანი წლების ბიოგრაფიული ფილმები კატეგორია:2010-იანი წლების მუსიკალური ფილმები კატეგორია:20th Century Fox-ის ფილმები კატეგორია:ამერიკული ფილმები კატეგორია:ამერიკული ბიოგრაფიული ფილმები კატეგორია:ამერიკული მუსიკალური ფილმები კატეგორია:ბრიტანული ფილმები კატეგორია:ბრიტანული ბიოგრაფიული ფილმები კატეგორია:ბრიტანული მუსიკალური ფილმები კატეგორია:ბიოგრაფიული ფილმები მუსიკოსების შესახებ კატეგორია:რეალურ მოვლენებზე დაფუძნებული ფილმები კატეგორია:ფილმები მუსიკალური ჯგუფების შესახებ კატეგორია:ბრაინ სინგერის ფილმები კატეგორია:დექსტერ ფლეტჩერის ფილმები კატეგორია:ფრედი მერკური კატეგორია:IMAX-ის ფილმები კატეგორია:რეალურ მოვლენებზე დაფუძნებული მუსიკალური ფილმები კატეგორია:Queen კატეგორია:Regency Enterprises-ის ფილმები
Point de suture
Point de suture — ფრანგი მომღერალ მილენ ფარმერის რიგით მეშვიდე სტუდიური ალბომი, გამოცემული 2008 წლის 25 აგვისტოს. ალბომი მთლიანობაში შეიცავს ელექტრონულ საცეკვაო მუსიკას. Point de suture გახდა კომერციულად წარმატებული საფრანგეთში, რუსეთში, ბელგიასა და შვეიცარიაში. ალბომიდან ხუთი სინგლი გამოვიდა: Dégénération, Appelle mon numéro, Si j'avais au moins..., C'est dans l'air, Sextonik. მათგან ყველა მოხვდა პირველ პოზიციაზე საფრანგეთის სინგლების ჩარტში. გაიყიდა 650 000-ზე მეტი ასლი.
გამოცემა
კომპანია Universal Music-ის პრეზიდენტმა, პასკალ ნეგრემ ფრანგულ გაზეთთან ინტერვიუში აღნიშნა, რომ ფარმერი გამოუშვებდა ახალ ალბომს 2008 წელს. 19 ივნისს კი ფრანგულმა რადიომ RTL გამოაცხადა ალბომის გამოშვების თარიღი, 25 აგვისტო. 30 ივნისს კი Virginmega-ამ ალბომის სახელწოდება, Point de suture, ბუკლეტი და სიმღერების სია გამოაქვეყნა. ახალი ფირფიტის მხარდასაჭერად გაიმართა 30 კონცერტი საფრანგეთში, ბელგიაში, შვეიცარიასა და რუსეთში. კონცერტზე არ შესრულებულა სიმღერები: Looking for My Name, Reveiller le monde,  Ave Maria და Sextonik.
ალბომის ვიზუალური მხარე და კრიტიკა
ალბომის სახელწოდება შთაგონებულია ალ პაჩინოს ციტატით, ფილმიდან „კარლიტოს გზა“. მთავარი ყდის ილუსტრაცია მოამზადა იაპონელმა ფოტოგრაფმა ტანი აცუშიმ. ბუკლეტზე გამოსახულია თოჯინა ჭრილობებით, წინა პლანზე კი ჩანს ქირურგიული ინსტრუმენტები. ალბომი ეხება ისეთ მძაფრ თემებს როგორიცა: ბავშვობაში მიღებული ფსიქოლოგიური ტრავმა, მელანქოლია, მარტოობა, სიცოცხლე და სიკვდილი. ალბომმა მიიღო მეტწილად ნეიტრალური შეფასება კრიტიკოსებისგან. Le Figaro დაახასიათა, როგორც "მასიური", "გონიერი" და "კომერციული". გაზეთმა Le Monde კი როგორც დიდი იმედგაცრუება. Music Orange: ''სიმღერებს გააჩნიათ განუმეორებელი ორიგინალური სტილი. გამოირჩევიან მხიარული მელოდიით თუმცა საშიში ტექსტებით''.
სქოლიო
კატეგორია:მილენ ფარმერის ალბომები კატეგორია:2008 წლის ალბომები კატეგორია:Polydor Records-ის ალბომები
დონის დრამისა და კომედიის თეატრი
მინი|300პქ|ვერა კომისარჟევსკაიის სახელობის დონის დრამისა და კომედიის თეატრი დონის დრამისა და კომედიის თეატრი (Донской театр драмы и комедии) — რუსული თეატრი ქალაქ ნოვოჩერკასკში, როსტოვის ოლქი, რუსეთის ფედერაცია. დაარსებულია 1825 წელს. ყველაზე ძველი პროფესიონალური თეატრი, შენობა როსტოვის ოლქში. აგებულია 1909 წელს არქიტექტორ ალექსი ბეკეტოვის პროექტის მიხედვით, თეატრის ხელმძღვანელია პ. კონიშევა.
მისამართი: რუსეთის ფედერაცია, როსტოვის ოლქი, ნოვოჩერკასკი, პლატოვის ქუჩა № 72.
ისტორია
ნოვოჩერკასკის დრამისა და კომედიის თეატრი დაარსდა 1825 წელს, თავდაპირველად მოქმედებდა როგორც გასტროლიორთა ჯგუფი. 1866 წელს გადაეცა საკუთარი შენობა (რომელიც დღემდე არ არის შემორჩენილი) და მიენიჭა სახელმწიფო თეატრის სტატუსი. მსახიობთა ბირთვი ჩამოაყალიბეს სამხრეთ რუსეთის წამყვანი პროვინციული მსახობებისაგან. სხვადასხვა დროს აქ თამაშობდნენ ისეთი ცნობილი თეატრალური მოღვაწეები, როგორებიც იყვნენ მიხაილ შჩეპკინი, ნიკოლაი რიბაკოვი, გლიკერია ფედოტოვა, მარია სავინა, პოლინა სტრეპეტოვა, ალექსანდრ ლენსკი, ნიკოლაი როშჩინ-ინსაროვი, ვასილი ანდრეევ-ბურლაკი, ივან კისელევსკი, მიტროფანე ივანოვ-კოზელსკი და სხვა.
ცნობილია, რომ 1891-1894 წლებში თეატრის დირექტორი იყო გამოჩენილი რუსი თეატრალური მოღვაწე ნიკოლაი სინელნიკოვი, მისი ხელმძღანელობით პროვინციალურ სცენაზე პირველად დაიდგა ლევ ტოლსტოის კომედია „განათლების ნაყოფი“, რომლის დადგმის დროსაც შედგა მსახიობ ვერა კომისარჟევსკაიას დებიუტი (მოგვიანებით თეატრს ეწოდა მისი სახელი). ნოვოჩერკასკის თეატრი იყო ერთ-ერთი პირველი სადაც 1896 წელს დაიდგა ანტონ ჩეხოვის პიესა „თოლია“.
სამოქალაქო ომის პერიოდში თეატრი იმყოფებოდა დონის რესპუბლიკის დაქვემდებარებაში. საბჭოთა პერიოდში დონის თეატრის განვითარებაში მნიშვნელოვანი წვლილი შეიტანა ცნობილმა საბჭოთა დრამატურგმა კონსტანტინ ტრენიოვმა. 1964 წლიდან თეატრი ატარებს ვერა კომისარჟევსკაიას სახელს. მეორე მსოფლიო ომის შემდეგ შენობა გადავიდა წითელი არმიის ყოფილ შენობაში პლატოვის პროსპექტზე, ნომერ 72-ში (აგებულია 1909 წელს არქიტექტორ ალექსი ბეკეტოვის პროექტის მიხედვით), რომელშიც მდებარეობს დღევანდელ დღემდე.
1990-2003 წლებში დირექტორის, ხოლო შემდეგ სამხატვრო ხელმძღვანელის თანამდებობა ეკავა ხელოვნების ამსახურებულ მოღვაწეს ლეონიდ შატოხინს. მისი ხელმძღვანელობით თეატრმა კურსი აიღო დაკარგული კაზაკური კულტურის აღორძინებისაკენ და 1991 წელს მიირეს მეორე სახელი „კაზაკების დრამატული თეატრი“. 15 წლის განმავლობაში თეატრთან მუშაობდა იაროსლავსკის სახელმწიფო თეატრალური ინსტიტუტის მსახიობთა განყოფილება.
1998 წელს ევროპული სტანდარტების თანახმად კაზაკურ თეატრს მიენიჭა პარიზის საერთაშორისო ასოციაციის „პარტნიორობა პროგესისათვის“ ჯილდო „ოქროს პალმა“. 1999 წელს შევიდა რუსეთის საუკეთესო კულტურული და თეატრალური კოლექტივების სიაში. 2000 წელს დიდ წარმატებას მიაღწია ფედერიკო გარსია ლორკას პიესამ „სისხლიანი ბედისწერა“, რომელიც დააჯილდოეს იაროსლავლში რუსეთის თეატრალური სკოლების ფესტივალზე, მიიღო საუკეთესო რეჟისურის პრიზი „დონის თეატრების დეკადის“ დროს და დიპლომი რუსეთის მცირე ქლაქების მესამე ფესტივალზე.
2004 წლიდან დონის თეატრი შეიყვანეს რუსულენოვანი თეატრების საპრეზიდენტო პროგრამაში. რუსეთის ფედერაციის კულტურის სამინისტროს, რუსეთის ფედერაციის თეატრალური მოღვაწეების კავშირისა და ნოვოჩერკასკის ადმინისტრაციის მხარდაჭერით ნოვოჩერკასკში სტარტი აიღო ყოველწლიურმა საერთაშორისო ფესტივალმა „კომპლიმენტი“. 2006 წელს თეატრი დაასაჩუქრეს დიპლომით პატრიოტიზმისა და სამშობლოს სიყვარულის პროპაგანდისათვის.
2011 წელს კაზაკების დრამატული თეატრი გახდა სრულიად რუსული კონკურსის ლაურეატი ნომინაციაში „კულტურისა და დასვენების საუკეთესო ორგანიზაცია“. 2012 წელს თეატრმა მიიღო მონაწილეობა ნოვოჩერკასკის IV საერთაშორისო კაზაკთა კონგრესში. 2013 წელს გაიმარჯვა როსტოვის ლქის თეატრალურ ფესტივალში.
სქოლიო
კატეგორია:როსტოვის ოლქის ღირსშესანიშნაობები კატეგორია:რუსეთის თეატრები
მიხეილ გორდაძე
მიხეილ გორდაძე, აგრეთვე ცნობილილია ფსევდონიმით აბულაძე (დ. 1860, თელავი, — გ. მაისი, 1919, იქვე) — ქართველი პოეტი.
ბიოგრაფია
მუშაობდა ტოლეს საპნისა და გენადის მინერალური წყლების ქარხანაში. მის მიერ ხალხურ კილოზე დაწერილი ლექსების თემა იყო მუშათა მძიმე ცხოვრება, გაუნათლებლობა. 1880 წელს, გაზეთი „დროების“ ცნობით, „არჩილიანის“ გამოცემა განუზრახავს, მაგრამ უშედეგოდ. 1881 წელს გამოსცა კრებული „სამშობლო ანუ ლექსთა კრება“, 1893 წელს კი „ლექსნი“. 24 დეკემბერს, 1893 წელს, გაზეთ „ივერიაში“ მისი ლექსი „ჩიტი“ დაიბეჭდა.
საქართველოს დემოკრატიული რესპუბლიკის პერიოდში მისი ფოტოები და ლექსები იბეჭდებოდა.
1918 წელს დაიბეჭდა მისი ჩანაწერი „ქართულ უნივერსიტეტში“ (მოსმენილი ივანე ჯავახიშვილის ლექციიდან).
ბელგოროდის საერთაშორისო აეროპორტი
ბელგოროდის საერთაშორისო აეროპორტი (Международный Аэропорт Белгород) (IATA: EGO, ICAO: UUOB) — საერთაშორისო აეროპორტი რუსეთში. მდებარეობს ქალაქ ბელგოროდიდან ჩრდილოეთით 4 კმ-ში. აეროპორტი წარმოადგენს ავიაკომპანია ცენტრი-სამხრეთის ჰაბს. 2012 წელს მგზავრების რაოდენობამ 198 697 კაცი შეადგინა.
სქოლიო
კატეგორია:რუსეთის აეროპორტები კატეგორია:საერთაშორისო აეროპორტები
საიმონსტაუნი
საიმონსტაუნი (Simon's Town, Simonstad) — ქალაქი სამხრეთ აფრიკის რესპუბლიკაში. კეიპტაუნის შემოგარენში. დაარსდა 1680 წელს.
2011 წლის აღწერის მონაცემებით ქალაქის მოსახლეობა შეადგენს 6569 ადამიანს. სიმჭიდროვე — 331,60 ად./კმ².
სქოლიო
კატეგორია:სამხრეთ აფრიკის რესპუბლიკის ქალაქები
სერგეი ვიტე
დაიბადა მდიდარი ჩინოვნიკის ოჯახში. 1870 წელს დაამთავრა ნოვოროსიისკის უნივერსიტეტი. რკინიგზების მიმოსვლის უფროსად დაახლოებით ოცი წელი იმუშავა. აქტიურად მონაწილეობდა რუსეთის მთავრობის საქმიანობაში და დიდ გავლენას ახდენდა საშინაო და საგარეო პოლიტიკაში.
რესურსები ინტერნეტში
კატეგორია:დაბადებული 17 ივნისი კატეგორია:დაბადებული 1849 კატეგორია:გარდაცვლილი 28 თებერვალი კატეგორია:გარდაცვლილი 1915
სტრაკას აკადემია
სტრაკას აკადემია — ჩეხეთის რესპუბლიკის მთავრობის რეზიდენცია. აშენებულია ნეო-ბაროკოს სტილში; მდებარეობს პრაღაში, მდინარე ვლტავის მარცხენა ნაპიროზე, მალა-სტრანის რაიონში. დააპროექტა არქიტექტორმა ვაცლავ როშტპალიპილმა, აშენდა 1891-1896 წლებში. იმ დროისთვის გამოიყენებოდა გაღარიბებულ ჩეხ არისტოკრატთა შვილების საერთო საცხოვრებლად.
ბაღჩის ბუგრი
ბაღჩის ბუგრი (Aphis gossypii) — მწერი ბუგრისებრთა ოჯახისა. მავნებელია, კულტურულ და ველურ გოგროვანი მცენარეების — ნესვის, კიტრის, გოგრისა და სხვათა ფოთლების ქვედა მხარეს სახლდება და ქსოვილებიდან წუწნის მცენარის წვენს, რის გამოც ფოთლის ძარღვები ზიანდება და იკრუნჩხება. გარდა ფოთლებისა, ყლორტებს (ლართხს) და ყვავილების ყუნწსაც აზიანებს და ნაყოფი (ნასკვი) ვეღარ ვითარდება. პირველ ხანებში, როდესაც მცენარე ნაზია და დიდი რაოდენობის წვენს შეიცავს, ბუგრები ხარბად იკვებებიან და დიდი რაოდენობით გამოყოფენ ტკბილ თხიერ ექსკრემენტებს. ეს ექსკრემენტები საუკეთესო სუბსტრატია Caproidium-ის გვარის საპროფიტული სოკოებისათვი. ასეთი მცენარეები, როგორც წესი, ჭიანჭველებს, ბუზებს, კრაზანებს და სხვა მწერებს ძალიან იზიდავენ.
ჰაიდერ გირეი
მის შესახებ ინფორმაცია ძალზედ მწირეა. მემატიანეების ცნობით, პირველად აჯანყდა 1456 წელს, მამის წინააღმდეგ, რის გამოც სახელმწიფო საქმეებს ჩამოაშორეს. მისი უმცროსი ძმის, მენლი I გირეის მმართველობის დროს გამოკეტილი იყო სუდაკში, გენუელთა ციხე-სიმაგრეში. 1475 წელს, ოსმალების შემოსევების დროს თავი დააღწია ტყვეობას და დროებით დაიკავა ყირიმის ტახტი. მისი მმართველობა მხოლოდ 2 თვემდე გაგრძელდა. ჰაიდერი თავისმა ძმამ, ნურ-დევლეთმა ჩამოაგდო ტახტიდან.
ბაღჩის ბუგრი
ევრძვიან სხვადასხვა ხერხით: ებრძვიან სარეველა მცენარეებს, მიმართავენ თესლბრუნვას, ზომიერ რწყვას, ნათესის დამატებით გამოკვებას, იყენებენ პესტიციდებს.
ჰაიდერ გირეი
ამის შემდეგ ჰაიდერი კიევში გაიქცა და ლიტოვსკის მთავართან ერთად დაგეგმა ყირიმზე გალაშქრება, მაგრამ უშედეგოდ. 1479 წელს მოხვდა მოსკოვში, ივანე III-ის კარზე. ივანემ ჰაიდერი მალევე გადაასახლა ჩრდილო-აღმოსავლეთ რუსეთში, სადაც ცხოვრების უკანასკნელი წლების გატარება მოუწია. გარდაიცვალა 1487 წელს, ბელოოზეროში.
ბაღჩის ბუგრი
სქოლიო
კატეგორია:ბუგრისებრნი კატეგორია:სასოფლო-სამეურნეო მავნებლები კატეგორია:მავნებელი მწერები
ჰაიდერ გირეი
ლიტერატურა
კატეგორია:ყირიმის ხანები კატეგორია:ყირიმის სახანო კატეგორია:გირეის დინასტია კატეგორია:გარდაცვლილი 1487 კატეგორია:დამხობილი მონარქები კატეგორია:პიროვნებები გაურკვეველი დაბადების თარიღით
ჰომოფობიასთან, ტრანსფობიასა და ბიფობიასთან ბრძოლის საერთაშორისო დღე
ჰომოფობიასთან, ტრანსფობიასა და ბიფობიასთან ბრძოლის საერთაშორისო დღე  აღინიშნება 17 მაისს და აერთიანებს იმ საერთაშორისო ღონისძიებებს, რომლებიც ამ დღეს იმართება და ემსახურება ლგბტ უფლებების შესახებ ცნობიერების ამაღლებას მსოფლიო მასშტაბით, გმობს ძალადობას. დღის დაარსების მე-9 წელს, 2013 წელს, ღონისძიებები გაიმართა 120 ქვეყანაში, მსოფლიოს ყველა რეგიონში.
ჰომოფობიასთან ბრძოლის დღე თავდაპირველად აიდაჰოს კომიტეტმა დააფუძნა; მიზანი სხვადასხვა ქვეყნებში დემოკრატიული ქმედებების კოორდინირება იყო, აგრეთვე ამ დღის მხარდაჭერა და ოფიციალური აღიარება. თარიღი არჩეულ იქნა სიმბოლურად, სწორედ ის დღე, როდესაც 1990 წელს ჯანდაცვის მსოფლიო ორგანიზაციამ ჰომოსექსუალობა დაავადებათა საერთაშორისო კლასიფიკაციიდან ამოიღო.
ისტორია
დღის აღნიშვნას საფუძველი 2004 წელს ჩაეყარა. ერთწლიანი კამპანია 2005 წლის 17 მაისს ჰომოფობიასთან ბრძოლის პირველი საერთაშორისო დღის აღნიშვნით დასრულდა. 24 000-მა ადამიანმა და ისეთმა ორგანიზაციებმა, როგორებიცაა ლესბოსელებისა და გეების საერთაშორისო ორგანიზაცია (ILGA), გეებისა და ლესბოსელების უფლებების საერთაშორისო კომისია (IGLHRC), ლგბტ ებრაელების მსოფლიო კონგრესი და აფრიკელ ლესბოსელთა კოალიცია, ხელი მოაწერეს „აიდაჰოს ინიციატივის“ მხარდამჭერ მიმართვას. ამ დღისადმი მიძღვნილი აქტივობები მრავალ ქვეყანაში ჩატარდა, მათ შორის პირველად მსგავსი ღონისძიება კონგოს, ჩინეთისა და ბულგარეთის ისტორიაში.
2009 წელს, კამპანიის სახელს დაემატა ტრანსფობია და ამ წლის აქტივობები ძირითადად ტრანსფობიის (ტრანსგენდერი ადამიანების დისკრიმინაცია და ძალადობა მათ მიმართ) ირგვლივ ფოკუსირდა. ამავე წელს, შემუშავდა ახალი პეტიცია, რომელსაც მსოფლიოს 75 ქვეყნის მასშტაბით 300 არასამთავრობო ორგანიზაცია შეუერთდა. მხარდამჭერებს შორის ასევე იყვნენ ნობელის პრემიის ლაურეატები (ელფრიდე იელინეკი, ფრანსუაზ ბარე-სინუსი და ლუკ მონტანიე). 2009 წლის 17 მაისის გამთენიისას, საფრანგეთი პირველი ქვეყანა გახდა მსოფლიოში, რომელმაც ტრანსგენდერული საკითხები ოფიციალურად ამოიღო მენტალურ დაავადებათა სიიდან.
საფრანგეთში ამ დღის აღნიშვნის ხელმძღვანელი იყო ლუის-ჟორჟ ტინი, რომელიც 2013 წლის სექტემბრამდე კომიტეტის თავმჯდომარის თანამდებობას იკავებდა. ამის შემდეგ ის ჩაანაცვლა საერთაშორისოდ ცნობილმა ვენესუელელმა ტრანს-უფლებების აქტივისტმა, ადვოკატმა და პროფესორმა ტამარა ადრიანმა.
2013 წლის 18 მაისს, საფრანგეთში ერთსქესიანთა ქორწინება დაკანონდა; ეს გადაწყვეტილება წინა დღეს, 17 მაისს გახდა ცნობილი.
2015 წელს კამპანიის სახელს დაემატა ბიფობია.
მიზნები და აქტივობები
17 მაისის ღონისძიებათა მთავარი მიზანია მსოფლიო მასშტაბით ლგბტ საზოგადოებებისაკენ მიმართული ძალადობის, დისკრიმინაციისა და რეპრესიების შესახებ ცნობიერების ამაღლება, პროცესში მედიის, პოლიტიკოსთა და სამოქალაქო საზოგადოების ჩართვის გზით.
17 მაისი მსოფლიოში
250px|მინიატიურა|17 მაისის ღონისძიების დარბევა თბილისში ეს დღე განსაკუთრებით ძლიერია ევროპასა და ლათინურ ამერიკაში, სადაც თითქმის ყველა ქვეყანაში, ის სახალხო ღონისძიებებით აღინიშნება. 17 მაისი აღინიშნება მსოფლიოს სხვა ქვეყნებშიც. 2013 წელს, ის აღნიშნეს მსოფლიოს იმ 76 ქვეყნიდან 32-ში, სადაც ერთსქესიანთა ქორწინება კრიმინალიზებულია.
ღონისძიებები მოიცავს ქუჩის ფართომასშტაბიან მარშებს, პარადებსა და ფესტივალებს. მაგალითად, კუბაში, ბოლო 3 წლის მანძილზე, ქუჩის უზარმაზარ პარადს მოქმედი პრეზიდენტის, რაულ კასტროს ქალიშვილი მარიელა კასტრო უძღვება. 2013 წელს, ჩილეში, დღის აღსანიშნავად, სანტიაგოს ქუჩებში 50 000 ადამიანი გამოვიდა.
2013 წლის 17 მაისს, საქართველოში, თბილისში, ლგბტ წარმომადგენლების მიერ ჰომოფობიის წინააღმდეგ დაგეგმილი მსვლელობა მართლმადიდებელმა სასულიერო პირებმა და საპირისპირო აქციის მონაწილეებმა დაარბიეს. საპასუხოდ, მომდევნო წელს, საქართველოს მართლმადიდებელი ეკლესიის პატრიარქმა ილია II-მ 17 მაისი „ოჯახის სიმტკიცისა და მშობლების პატივისცემის დღედ“ გამოაცხადა.
ასევე მსგავსია ხელოვნებასა და კულტურაზე ორიენტირებული ღონისძიებები. მაგალითად, 2013 წელს ბანგლადეშელმა აქტივისტებმა ორგანიზება ჩაატარეს მუსიკალური ფესტივალი „გიყვარდეს მუსიკა, გძულდეს ჰომოფობია“. 2012-2013 წლებში ალბანელმა ლგბტ აქტივისტებმა ტირანის ქუჩებში 17 მაისისადმი მიძღვნილი ყოველწლიური მოტო-გასეირნება მოაწყვეს.
ოფიციალური აღიარება
2003 წელს, კანადურმა ორგანიზაცია Fondation Émergence-მა შემოიღო მსგავსი ღონისძიება — ჰომოფობიასთან ბრძოლის ეროვნული დღე, რომელიც 1 ივნისს აღინიშნა. 2006 წელს მათ ეს თარიღი 17 მაისს გადაიტანეს და საერთაშორისო მოძრაობას შეუერთდნენ.
2010 წელს, ბრაზილიის იმჟამინდელმა პრეზიდენტმა ლულამ ხელი მოაწერა აქტს, რომლითაც 17 მაისი ბრაზილიაში ჰომოფობიასთან ბრძოლის ეროვნული დღედ გამოაცხადა.
ეს დღე ოფიციალურად ასევე აღიარებულია ევროპარლამენტის, ესპანეთის, ბელგიის, გაერთიანებული სამეფოს, მექსიკის, კოსტა-რიკის, ხორვატიის, ნიდერლანდების, საფრანგეთისა და ლუქსემბურგის მიერ. გარდა ამისა, 17 მაისს აღიარებს ზოგიერთი ადგილობრივი მმართველობაც, მაგალითად, კანადაში კვებეკის პროვინცია და არგენტინაში ქალაქი ბუენოს-აირესი.
სქოლიო
კატეგორია:ჰომოფობია კატეგორია:ლგბტ
საგარეჯოს სოფლების შეწირულობის წიგნი ალექსანდრე მეფისა სვეტიცხოველისადმი
საგარეჯოს სოფლების შეწირულობის წიგნი ალექსანდრე მეფისა სვეტიცხოველისადმი — 1428 წელს დემეტრე მარკოზიშვილის მიერ შედგენილი ქართული ხელნაწერი საბუთი. აღნიშნული საბუთით მოხდა გარეჯის მონასტრის კუთვნილი სოფლების სვეტიცხოვლისთვის შეწირვა.
საბუთის აღწერა
დედანი: სეა, 1448-2243; ქაღალდი; ზომა: 127 X 23,7 სმ; გრაგნილი შედგება ერთმანეთზე გადაწებებული ოთხი კეფისაგან. დედნის პირველი სტრიქონი შესრულებულია ხვეულად; თავში, სტრიქონს ზემოთ, ასომთავრულად მიწერილია სკდ (224). ესაა საბუთის რეგისტრაციის ნომერი, რომლითაც იგი გატარებული იყო XVII საუკუნეში შედგენილ მცხეთის საბუთების პირების წიგნში (სინოდის კანტორის №507). საბუთის ეს პირი მოღწეული არ არის; იგი დაიკარგა არქივის ჩრდილოკავკასიაში ევაკუაციის დროს, 1915-1916 წლებში. განკვეთილობის ნიშანი — სამი წერტილი. დაზიანებულია (განსაკუთრებით კიდეები); რესტავრირებული. საბუთის ძველი საარქივო-ააღრიცხვო ნომერი: №5.
მოღწეულია საბუთის სამი პირი: 1. სეა, 1449-2217; XIX საუკუნის დამღიანი ქაღალდი ჭვირნიშნით; დავთრის ორი ფურცელი; საბუთის ბოლოს პირის გადაწერის შენიშვნა: „დედანთან სწორია“ (რუსულად); 2. ხეც, Sd-2882; 3. ხეც, Sd-2883 (გადაწერილი XIX საუკუნეში დ. ბაქრაძის მიერ).
ექსცერპტი: სეა, 1451-I/66, ფ. 1r, გატარებული 1818 წ. სინოდის კანტორის სარეგისტრაციო წიგნში.
საბუთს უზის თარიღი: ალექსანდრეს მეფობის გ (3) ინდიქტიონი, ქ(ორონი)კ(ონ)ი რივ (1428), იანვრის კა (21).
გამოცემა: ქრ, II, გვ. 230-231 (შემოკლებული).
ლიტერატურა
კატეგორია:გარეჯის ქართული ხელნაწერები
ტიგრან ეკეკიანი
ტიგრან ეკეკიანი (Տիգրան Հեքեքյան; დ. 17 აგვისტო, 1959) — ერევნის სახელმწიფო კონსერვატორიის მუსიკის პროფესორი და დირიჟორი. არის „სომხეთის პატარა მომღერლები“-ს დამაარსებელი და მთავარი დირიჟორი. აგრეთვე არის სომხეთის პატარა მომღერლების საერთაშორისო ასოციაციის დამაარსებელი და პრეზიდენტი. 1995 წლიდან იყო დირიჟორობის პრეზიდენტი ერევნის კომიტს სახელმწიფო კონსერვატორიაში. ამასთან იყო საიატ ნოვას მუსიკის სკოლის ხელმძღვანელი.
ბიოგრაფია
ტიგრან ეკეკიანს დამთავრებული აქვს საიატ-ნოვას მუსიკალური სკოლა და რომანოზ მელიქიანის მუსიკალური კოლეჯი (ერევანში). ასპირანტურა დაასრულა კომიტასის სახელმწიფო კონსერვატორიაში; 1885 წლიდან ამავე დაწესევულებაში ასწავლიდა. ის ასევე არის საიატ–ნოვას მუსიკის სკოლის ხელმძღვანელი. 30 წლიანი შემოქმედებითი პერიოდის განმავლობაში ბატონი ეკეკიანმა ჩამოაყალიბა და იმუშავა მრავალ გუნდთან, მათ შორის ეროვნული და საერთაშორისო კონკურსების გამარჯვებული; მათგან აღსანიშნავია შემდეგი გუნდები: ალექსანდრ სპენდირიანის მუსიკის სკოლის ბავშვთა გუნდი (1982-1988), ახალგაზრდული ორგანიზაციის კომიტეტის ქალთა გუნდი (1986-1988), სომხური რადიოსა და ტელევიზიის, „ჩამბერის“ გუნდი (1984-2002) და სომხეთის პატარა მომღერლების გუნდი (1992 წლიდან). ტიგრან ჰეკიკიანი მონაწილეობს ევროპის, ჩრდილოეთ ამერიკისა და აზიის სხვადასხვა საერთაშორისო ფესტივალსა და კონკურსებში. მისი დირიჟორობით მრავალმა გუნდმა მოიპოვა უამრავ საერთაშორისო კონკურსში საუკეთესო ჯილდოები.
კონკურსების გარდა, გუნდთან ერთად მონაწილეობა მიიღო სხვადასხვა საერთაშორისო ფესტივალებში, მათ შორის არიან: ახალგაზრდულ გუნდთა ევროპის ფესტივალი (ბაზელი, შვეიცარია, 1995, 2014), ჰონგ-კონგისა და პეკინის საერთაშორისო ფესტივალები (ჩინეთი, 1999), ოქროს ბორანი (სოჭი, რუსეთი, 2001), დიმიტრიას საერთაშორისო ფესტივალი (თესალონიკი, საბერძნეთი, 2002), სომხეთ-ამერიკის ერთობლივი მუსიკის საგუნდო ფესტივალი (სომხეთი, 2004, 2006), ბავშვთა მეგობრობა პლანეტაზე (მოსკოვი, რუსეთი, 2010), „დაე მომავალი იმღეროთ“ საერთაშორისო ფესტივალი (სტოკჰოლმი, შვედეთი, 2012), მე-5 ბავშვათა საგუნდო ფესტივალი (თესალონიკი, საბერძნეთი, 2015), საგუნდო ფესტივალი ფრიბორგში (შვეიცარია, 2016), „აბუ-გოშის“ საგუნდო ფესტივალი (ისრაელი, 2017), ბავშვთა საერთაშორისო საგუნდო ფესტივალი (დრეზდენი, გერმანია, 2018) და თბილისის საგუნდო მუსიკის ფესტივალი (საქართველო, 2018). ასევე გუნდმა მიიღო მონაწილეობა EXPO 2000-სა (ჰანოვერი, გერმანია) და საგუნდო მუსიკის მეექვსე მსოფლიო სიმპოზიუმში (მინეაპოლისი, მინესოტა, აშშ, 2002). ტიგრან ეკეკიანი ასპარეზობდა და წარმოდგენებს მართავდა შემდეგ ქვეყნებში: რუსეთში, საქართველოში, ლატვიაში, ლიტვაში, ესტონეთში, ნიდერლანდებში, გერმანიაში, საფრანგეთში, ბელგიაში, შვეიცარიაში, დანიაში, ისრაელში, იაპონიაში, გაერთიანებულ სამეფოში, ესპანეთში, პოლონეთში, ავსტრიაში, აშშ-ში, კანადაში, კვიპროსში, ეგვიპტეში, საბერძნეთში, ავსტრალიაში, სამხრეთ აფრიკასა და ჩინეთში.
რესურსები ინტერნეტში
კატეგორია:სომეხი დირიჟორები კატეგორია:სომეხი მუსიკის პროფესორი კატეგორია:დაბადებული 1959 კატეგორია:დაბადებული 17 აგვისტო
კლადუია არსე
კლაუდია არსე ლემაიტრე (დ. 4 აპრილი, 1991) — ბოლივიელი მსახიობი, მოდელი და მომღერალი. 2009 წელს მოიგო სილამაზის კონკურსი „მის ბოლივია“. მან წარადგინა ბოლივია „მის სამყარო 2010“-ზე, რითაც გახდა პირველი ჩუკისაკის დეპარტამენტიდან რომელმაც ამ კონკურსში მონაწილეობა მიიღო.
ბიოგრაფია
კლაუდია არსე დაიბადა 1991 წლის 4 აპრილს, ქალაქ სუკრეში.არის მარსელო არსესა და დენის ლემაიტრეს ქალიშვილი.
თავდაპირველად სწავლობდა ინდუსტრიულ ინჟინერიას, მაგრამ მოგვინებით გადაერთო ბიზნეს ადმინისტრირების შესწავლაზე.
სქოლიო
კატეგორია:დაბადებული 4 აპრილი კატეგორია:დაბადებული 1991 კატეგორია:ბოლივიელი მოდელები კატეგორია:ბოლივიელი მსახიობები კატეგორია:ბოლივიელი მომღერლები
მითრიდატე II (პართია)
მითრიდატე II — პართიის მეფე არშაკიდების დინასტიიდან. მითრიდატე II სამეფო ტახტზე არტაბან II-ის შემდეგ ავიდა, მისი მმართველობა დაიწყო ძვ. წ. 123 წელს. იგი ცნობილი იყო, როგორც „დიადი“, ის პართიის მეფეთა შორის იყო პირველი, რომელიც საკუთარ თავს მოიხსენნიებდა, როგორც მეფეთ-მეფეთ, ეს ტიტული აღნიშნული იყო მონეტებზე. ასევე მონეტებზე გამოსახავდნენ ბერზნული ტიტულებითაც „ეპიფანესი“ (ღმერთის მანიფესტი) და „ფილელენოსი“ (ბერძნენთა მეგობარი). მიჩნეულია, რომ მითრიდატე II იყო ყველაზე წარჩინებული და დიდებული მეფე პართიის მეფეთა შორის, სწორედ მის დროს პართიის იმპერია განვითარების პიკში იყო. მითრიდატე II-ის მმართველობა დასრულდა ძვ. წ. 81, მის შემდეგ კი პართიის სამეფო ტახტზე გოტარზ I ავიდა.
რესურსები ინტერნეტში
კატეგორია:არშაკიდები კატეგორია:პართიის მეფეები
ტრეტიაკოვოს აეროპორტი
ტრეტიაკოვოს აეროპორტი (Аэропорт Третьяково) (IATA: არა, ICAO: UUMT) — აეროპორტი რუსეთში. მდებარეობს ქალაქ კოლომნიდან სამხრეთ-აღმოსავლეთით 25 კმ-ში და ქალაქ რიაზანიდან ჩრდილო-დასავლეთით 56 კმ-ში. აეროპორტს მართავს რუსეთის თვითმფრინავმშენებელი კორპორაცია „МиГ“.
სქოლიო
კატეგორია:რუსეთის აეროპორტები
ეკვადორის გერბი
ეკვადორის გერბი — ეკვადორის ეროვნული სიმბოლო დროშასთან და ჰიმნთან ერთად. თანამედროვე სახე მიიღო 1900 წელს, ხოლო პირველი ეკვადორული გერბი შეიქმნა 1845 წელს.
ოვალურ ფარზე გამოსახულია ვულკანი ჩიმბორასო და მდინარე გუაიასი, რომელიც სათავეს მისი კალთებიდან იღებს. მდინარეში მოცურავე გემს ეწოდება ასევე გუაიასი. იგი ააგეს 1841 წელს და გახდა პირველი გემი, რომელიც სამხრეთ ამერიკის სანაპიროზე შეიქმნა. ჩიმბორასოს მთის თავზე გამოსახულია ოქროსფერი მზე და ასტროლოგიური ნიშნები. გვირგვინზე განთავსებული ანდური კონდორი აღნიშნავს ეკვადორის ძალას და სიდიადეს. ფარის ორივე მხარეს განლაგებულია ეკვადორის ორ-ორი დროშა. დაფნა მარცხენა მხარეს აღნიშნავს რესპუბლიკის დიდებას, ხოლო მარჯვენა მხარეს მდებარე პალმის ტოტები მშვიდობას. ფარის ქვემოთ ფასცების კონა აღნიშნავს რესპუბლიკის ღირსებას.
სენ-პიერი (კუნძული, სეიშელის კუნძულები)
სენ-პიერი (St Pierre Island, Île Saint-Pierre) — კუნძული ინდოეთის ოკეანის დასავლეთ ნაწილში, რომელიც შედის სეიშელის გარე კუნძულების ფარქუარის კუნძულების ჯგუფში.
კუნძული სენ-პიერი განლაგებულია 704 კმ-ზე მეტ მანძილზე სამხრეთ-დასავლეთით კუნძულ მაეზე არსებულ სეიშელის კუნძულების დედაქალაქ ვიქტორიადან. მდებარეობს 35 კმ-ით დასავლეთით ატოლ პროვიდენსის კუნძულ სერფიდან და 500 კმ-ში ატოლ ალდაბრიდან.
სენ-პიერის კუნძულს აქვს თითქმის სწორი წრიული ფორმა 1,6-1,4 კმ, კუნძულის ფართობია — 1,68 კმ². წარმოადგენს ზღვიდან ამოშვერილ კლდეს, რომელზეც იზრდება რამდენიმე პალმა.
ადოლფი (ჰოლშტაინ-გოტორპის ჰერცოგი)
ადოლფ დანიელი (Adolf af Danmark; დ. 25 იანვარი, 1526 — გ. 1 ოქტომბერი, 1586) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგი და ამავე სახელწოდების დინასტიური ხაზის დამაარსებელი. დანიის მეფე ფრედერიკ I-ისა და დედოფალ სოფია პომერანიელის ვაჟი.
ბიოგრაფია
ადოლფი დაიბადა 1526 წლის 25 იანვარს. იგი იყო დანიისა და ნორვეგიის მეფე ფრედერიკ I-ისა და მისი მეორე ცოლის, დედოფალ სოფია პომერანიელის შუათანა ვაჟი. 1533 წელს, მამამისის გარდაცვალების შემდეგ ტახტზე მისი უფროსი ნახევარ-ძმა კრისტიან III ავიდა. კრისტიანმა 1544 წლის 23 მაისს, ადოლფსა და მის ძმას, ჰანსს ჰოლშტაინის მხარე უბოძა და გადაუნაწილა: ადოლფს ჰოლშტაინ-გოტორპი შეხვდა, ჰანსს კი შლეზვიგ-ჰოლშტაინი.
1544 წელს დიდებულებს შორის ჰოლშტაინ-გოტორპსა და შლეზვიგ-ჰოლშტაინის საზღვრების დადგენასთან დაკავშირებული მოლაპარაკებები დაიწყო. საბოლოოდ ჰანსს, როგორც უფროსს, საზღვრების გადანაწილებისას უპირატესობა მიენიჭა და უფრო დიდი სამფლობელო ერგო. ასევე აღსანიშნავია, რომ საბოლოოდ, დაზუსტებული საზღვრები მაინც ვერ დაადგინეს და ორი ძმის საჰერცოგოებს რამდენიმე საზიარო ქალაქი ჰქონდა, რომლებიც ორივეს ექვემდებარებოდა.
ამის შემდეგ, ადოლფი ფლობდა შემდეგ წოდებას „ჰერცოგი შლეზვიგისა, ჰოლშტაინისა, გოტორპისა, დიტმარშისა და სტორმარნისა“. სულ მალე, ადოლფმა ოლდენბურგების დინასტიის საკუთარი, ჰოლშტაინ-გოტორპელთა დინასტიაც კი დააარსა, რომლის გაგრძელებაც იყო რომანოვების დინასტია, რომელიც სამასი წლის განმავლობაში მართავდა რუსეთს.
ქორწინება და შვილები
1564 წლის 17 დეკემბერს, ადოლფმა ცოლად შეირთო ჰესენის ლანდგრაფ ფილიპე I-ის ასული კრისტინა ჰესენელი, რომელთანაც შეეძინა ათი შვილი:
ლიტერატურა
კატეგორია:დაბადებული 25 იანვარი კატეგორია:დაბადებული 1526 კატეგორია:გარდაცვლილი 1 ოქტომბერი კატეგორია:გარდაცვლილი 1586 კატეგორია:ოლდენბურგები კატეგორია:ჰოლშტაინ-გოტორპები
ნახიჩევანჩაი
ნახიჩევანჩაი (Naxçıvançay) — მდინარე არაქსის მარცხენა შენაკადი. მიედინება ქალაქ ნახიჩევანის, ბაბექისა და შაჰბუზის რაიონების ტერიტორიაზე.
მიმოხილვა
ითვლება ნახიჩევანის ავტონომიური რესპუბლიკის ყველაზე დიდ და წყალუხვ მდინარედ. სიგრძე — 81 კმ, ხოლო აუზის ფართობი — 1630 კმ²-ია. სათავეს იღებს ქეჩალდაღის სამხრეთ ფერდობიდან (2720 მ).
მდინარეს ფართოდ იყენებენ სარწყავად.
ძალადობა
thumb|300px|ფიზიკური ძალადობა სასიკვდილო შედეგით (100 ათას მოსახლეზე, 2002 წელი, [[გაეროს მონაცემები) . {{legend|#b3b3b3|არ არის ინფორმაცია}} {{legend|#ffff65|200-ზე ნაკლები}} {{legend|#fff200|200-400}} {{legend|#ffdc00|400-600}} {{legend|#ffc600|600-800}} {{legend|#ffb000|800-1000}} {{legend|#ff9a00|1000-1200}} {{legend|#ff8400|1200-1400}} {{legend|#ff6e00|1400-1600}} {{legend|#ff5800|1600-1800}} {{legend|#ff4200|1800-2000}} {{legend|#ff2c00|2000-3000}} {{legend|#cb0000|3000-ზე მეტი}} ]] ძალადობა — ძალის აშკარა ან ფარული გამოყენება ადამიანის ან ადამიანთა ჯგუფისაგან ისეთი რამის მისაღწევად, რაზედაც ისინი თავისი ნებით არ თანხმდებიან. სინონიმებია: აგრესია, სასტიკი მოპყრობა, შეურაცხოფა, იძულება, ხელყოფა, წამება, მუქარა. ძალადობა არის ყოველგვარი ქმედება ან სიტყვა, რომელსაც შეუძლია ადამიანი შეურაცხჰყოს, ზიანი მოუტანოს მას ან შეულახოს კანონით მინიჭებული უფლებები. ძალადობის დროს ითრგუნება ადამიანის ნება, შელახულია მისი ხელშეუხებლობა, ღირსება, და თავისუფლება. ესენი კი ადამიანის განუყოფელი უფლებებია.
არსებობს პირდაპირი და არაპირდაპირი (ანუ სტრუქტურული) ძალადობა. პირდაპირი ძალადობა ნიშნავს ფიზიკურ ძალადობას, ფიზიკური ძალის ან ძალაუფლების წინასწარგამიზნულ გამოყენებას მიმართულს საკუთარი თავის, სხვა ადამიანის ან საზოგადოების წინააღმდეგ, რომლის შედეგადაც ადგილი აქვს (ან არსებობს ამის დიდი ალბათობა) სიკვდილს, სხეულის დაზიანებას, ფსიქოლოგიურ ტრავმას, ნორმალური განვითარებიდან გადახრას ან სხვადასხვა სახის ზარალს. არაპირდაპირი ძალადობა კი ნიშნავს სიღატაკეს, ექსპლუატაციას, სოციალურ უსამართლობას, დემოკრატიის უქონლობას და ა.შ.
ძალადობა შედგება სამი კომპონენტისაგან: მსხვერპლი, დამნაშავე და თვით ქმედება. თავისი ხასიათისა და შედეგების გათვალისწინებით, იგი ხშირად მოიაზრება როგორც კრიმინალი. ძალადობა მოიცავს უკანონო ქმედებათა ყველა სახეს, გამოხატულს მუქარით ან ქმედებით, რომელსაც შედეგად მოჰყვება ქონების დაზიანება ან განადგურება, ანდა პიროვნების შეურაცხყოფა ან სიკვდილი. ძალადობის ყველაზე ფართოდ გამოხატული ფორმაა ძალადობა ოჯახში. ოჯახში ძალადობის ფორმებია: ფიზიკური ძალადობა (ცემა), სექსუალური ძალადობა, მუქარა, ემოციური ძალადობა (სისტემატური ყვირილი, გინება), საზოგადოებისგან იზოლაცია, რაიმე ქმედების მუქარით აკრძალვა, დაშინება და ა.შ. ოჯახში ძალადობის მსხვერპლი შეიძლება იყოს ქალი, ბავშვი, შშმ პირი, მოხუცი და, იშვიათად, მამაკაცი. ყველაზე გავრცელებული ფორმაა ქმრის ძალადობა ცოლზე და მშობლების — შვილებზე.
სქოლიო
კატეგორია:ძალადობა კატეგორია:დანაშაული კატეგორია:ეთიკა
იურის ჰარტმანისი
იურის ჰარტმანისი (დ. 5 ივლისი, 1928. რიგა, ლატვია) — ინფორმატიკოსი და ალგორითმების თეორეტიკოსი, რომელმაც რიჩარდ სტერნსთან ერთად 1993 წელს ნამუშევრისთვის: გამოთვლითი თეორიის სირთულეები, მიიღო გამოთვლითი ტექნიკის ასოციაციის ჯილდო - ტიურინგის პრემია.
თავიდან ისინი ცხოვრობდნენ გერმანიაში, სადაც იურისმა მარბურგის უნივერსიტეტში მიიღო მაგისტრის ხარისხი ფიზიკაში. შემდეგ ის გადავიდა ამერიკის შეერთებულ შტატებში სადაც 1951 წელს დაიცვა მაგისტრის და 1955 წელს დოქტორის ხარისხები მისური-კანზასის უნივერსიტეტში მათემატიკის დარგში.
სქოლიო
კატეგორია:დაბადებული 1928 კატეგორია:ტიურინგის პრემიის ლაურეატები
ვიეტნამური ხელოვნება
ვიეტნამის მხატვრობა — ვიზუალური ხელოვნება, რომელთაგან უძველესიც და თანამედროვეც, წარმოშობილია ვიეტნამში ან ვიეტნამელი მხატვრების მიერ.
შესავალი
ვიეტნამის ხელოვნებას აქვს ხანგრძლივი და მდიდარი ისტორია, ადრეული მაგალითები, რომლიც იწყება ქვის ხანაში დაახლოებით 8000 წლის ჩვენს წელთაღრიცხვამდე.
დიდი არტეზიული აუზი
დიდი არტეზიული აუზი - (ინგ. great artesian basin ან GAB), ავსტრალიის ყველაზე დიდი არტეზიული აუზი, სიდიდით პირველი მსოფლიოში. ფართობი 1 700 000 კმ². გადაჭიმულია კარპენტარიის ყურიდან მდ. დარლინგის შუა დინებამდე. GAB- ის წყლებთან დაკავშირებით ბევრი მტკიცებულება არსებობს, რაც ადასტურებს, რომ წყლები პლუტონური წარმოშობისაა. ეს მოიცავს ბუნებრივი გაზის და წყლის ერთობლიობას, ჰელიუმის კონცენტრაციებს, ფტორს და წყალბადის სულფიდს და მაღალი ტემპერატურის გრადიენტობას. წყლის ტემპერატურა მერყეობს  30–100 °C (86–212 °F). ის უზრუნველყოფს მტკნარი წყლის რესურსს ავსტრალიის დიდ ნაწილში. მინი|ავსტრალიის დიდი არტეზიული აუზის რუკა. აუზი მოიცავს კონტინენტის 22 %-ს. ზოგიერთ ადგილას 3000 მეტრი სიღრმისაა და მიახლოებით მოიცავს 64 900 კმ³-ს. მინი|ცხელი წყლის ბორანის ხვრელი ტარგომინდაში უჭირავს უძველესი კრისტალური ფუნდამენტის როფი, რომელიც ამოვსებულია პალეოზოურიდან ნეოგენურამდე ასაკის სქელი დანალექი წყებებით. ძირითადი წყალშემცველი ჰორიზონტებია მეზოზოური ქვიშაქვები. მიწისქვეშა წყლები ძირითადად ატმოსფერული ნალექებით საზრდოობს, მეტწილად მინერალიზებულია და ძალიან ღრმადაა (2000 მ-მდე) დედამიწის ზედაპირიდან, ეირის ტბის მიდამოებშიც გამოდის მინერალური წყაროების სახით.
ვიეტნამური ხელოვნება
შესავალი
XIX საუკუნეში, საფრანგეთის გავლენა საფრანგეთის ხელოვნებამაც მოახდინა, რომელმაც ასევე დიდი როლი ითამაშა თანამედროვე ვიეტნამური ხელოვნების დაბადებაში.
დიდი არტეზიული აუზი
ეს ტერიტორია აღმოსავლეთ ავსტრალიის აუზების უფრო დიდი განყოფილების ერთ-ერთი გამორჩეული ფიზიოგრაფიული პროვინციაა და მოიცავს მცირე ვილკანიას ბარიერის ფიზიოლოგიურ განყოფილებას.
ვიეტნამური ხელოვნება
ნეოლითური ხელოვნება
ვიეტნამში აღმოჩენილია ქვის ხანაში დათარიღებული კერამიკა. ეს ჭურჭელი დამზადებულია თიხისაგან და მხოლოდ პრაქტიკული დანიშნულება ჰქონდა. ნეოლითის ეპოქაში შექმნილი ვიეტნამური ჭურჭლის საფუძველზე დაასკვნეს რომ კერამიკა ამ ეპოქაში უკეთაა განვითარებული. ასევე შეინიშნება დეკორირების ნიშნები.
დიდი არტეზიული აუზი
გეოლოგია
GAB-ის წყალი ტარდება ქვიშაქვის ფენაში, რომელიც წარმოიქმნება უფრო მაღალი კონტინენტური ეროზიის შედეგად ტრიასული, იურული და ადრეულ ცარცულ პერიოდებში. სანამ ავსტრალიის დიდი ნაწილი ზღვის დონის დაბლა იყო, ქვიშაქვა მალევე მოიცვა საზღვაო დანალექმა კლდის ფენამ, რომელმაც ფენა გაამაგრა და წყალში მოაქცია ქვიშაქვის წყალგაყვანილობა. აუზის აღმოსავლეთი ზღვარი გაშენდა, როდესაც ჩამოყალიბდა დიდი გამყოფი დიაპაზონი. მეორე მხარე შეიქმნა ცენტრალური აღმოსავლეთის დაბლობებისა და დასავლეთის დიდი დასავლეთის მიწის ნაკვეთებიდან.
ვიეტნამური ხელოვნება
ბრინჯაოს ხანის ხელოვნება
thumb|right|300px|ტერაკოტა. ორნამენტების გადასატანი შაბლონები უაღრესად განვითარებული Đông Sơn culture, რომელიც აყვავდა ჩრდილოეთ ვიეტნამში (დაახლოებით ჩვ. წელთაღრიცხვით 1000 წლიდან - IV საუკუნემდე), იყო პასუხისმგებელი ცივილიზაციის მსოფლიო ცნობილ Đông Sơn Drums, მათი მოწინავე ბრინჯაო-ჩამოსხმის უნარი.
დიდი არტეზიული აუზი
გეოლოგია
გადამუშავებული წყლის უმეტესი ნაწილი ადის კლდოვან წარმონაქმნებში შედარებით მაღალი მიწიდან აუზის აღმოსავლეთ კიდეზე (კუინზლენდი და ახალი სამხრეთი უელსი) და თანდათან მიედინება სამხრეთისა და დასავლეთის მიმართულებით. გაცილებით მცირე რაოდენობით მიდის დასავლეთი ზღვრის გასწვრივ ცენტრალურ ავსტრალიაში, მიედინება სამხრეთსა და აღმოსავლეთში. იმის გამო, რომ ქვიშაქვები შეღწევადია, წყალი თანდათან თავის გზას პოულობს ქვიშის მარცვლებს შორის პორების გავლით, წელიწადში ერთიდან ხუთ მეტრამდე მიედინება.
ვიეტნამური ხელოვნება
ჩინეთის დომინირება 111 ძვ.წ დან 939 ძვ.წ მდე
ათი საუკუნის მანძილზე ჩინეთის მმართველობის დროს ვიეტნამი მიმართავდა ახალ ტექნიკას ხელოვნებისა და სპეციფიურად კერამიკის წარმოებისთვის, თუმცა ეს იყო მხატვრობის უწყვეტი წარმოება, რომელიც ეფუძნებოდა მშობლიურ მეთოდებს; ეს დაადასტურა კიდეც ჩინეთის სამარხებმა ამ მიდამოებში გათხრების შედეგად.
დიდი არტეზიული აუზი
წყლის რესურსი
აუზი ევროპელებმა აღმოაჩინეს 1878 წელს, როდესაც ბურკის მახლობლად არაღრმა ჭაბურღილმა გამოუშვა წყალი. ქვეყნის ათასობით კილომეტრი იხსნა წყლის აღმოჩენამ, რომელიც ადრე ვერ გამოიყენებოდა იყო პასტორალური საქმიანობისთვის. მსგავსი აღმოჩენები მოხდა 1886 წელს ბარსალდინის აღმოსავლეთით Back Creek-ში, ხოლო 1887 წელს კიუნამულას მახლობლად.
ვიეტნამური ხელოვნება
დან Ngô to Trần Dynasty
ვიეტნამური მხატვრობისა და კერამიკის დამოუკიდებლობის ამ პერიოდში აყვავდა. ამ პერიოდის კერამიკაზე დიდწილად გავლენა მოახდინა როგორც უძველესმა მშობლიურმა სტილმა, ასევე ტანგის დინასტია.
დიდი არტეზიული აუზი
წყლის რესურსი
სინამდვილეში, GAB–დან წყლის მოპოვება არის სამთო ოპერაცია, რომლის გაცილებით ნაკლებად იტვირთება, ვიდრე მიმდინარე მოპოვების მაჩვენებლები. 1915 წელს დღეში 1500 ბორანი იყო, რომლებიც დღეში 2000 მეგალიტრ წყალს აწვდიდნენ, მაგრამ დღეს მთლიანი ნაწარმი შემცირდა 1500 მეგალიტრამდე დღეში. მრავალი ბორანი არარეგულირებადი ან მიტოვებულია, რის შედეგადაც წყლის დიდი ნაწილი იკარგება. ეს პრობლემები მრავალი ათწლეულის განმავლობაში არსებობს. 2007 წლის იანვარში ავსტრალიის თანამეგობრობამ გამოიღო დამატებითი დაფინანსება, მათი გაკონტროლების მცდელობისთვის. თუმცა, გორაკის ბევრი წყარო გამომშრალია წყლის წნევის ვარდნის გამო, რამაც შესაძლოა გამოიწვიოს რამდენიმე უხერხემლო სახეობის გადაშენება.
ვიეტნამური ხელოვნება
დან Ngô to Trần Dynasty
Lý Dynasty, რომელიც XI საუკუნეში იწყება, მიღებულია როგორც ვიეტნამური მხატვრობის ოქროს ხანა და მისი კერამიკა ცნობილი გახდა აღმოსავლეთ და სამხრეთ აზიაში.
დიდი არტეზიული აუზი
წყლის რესურსი
გარემოსდაცვითი პრობლემები
ვიეტნამური ხელოვნება
ჩინეთის მეოთხე ბატონობა და ლე დინასტია
thumb|right|300px|ხეზე კვეთა. XVII - XVIII საუკუნე ჩინეთის მეოთხე დომინირება ვიეტნამზე საკმაოდ ხანმოკლე იყო, გრძელდებოდა მხოლოდ ორი ათეული წლის მანძილზე, თუმცა ის ასევე მწვავე ბატონობად ითვლებოდა. კლასიკური ვიეტნამური წიგნების უმეტესი ნაწილი დაიწვა. ამგვარად დაიკარგა დამოუკიდებლობის ეპოქის დოკუმენტაცია. ნათქვამია, რომ sinicization იყო კიდევ უფრო აგრესიული, ვიდრე ოდესმე. უამრავი ვიეტნამური რესურსი და საქონელი იქნა ჩინეთში გადატანილი.
შედეგად, ამ პერიოდის ხელოვნების დიდი ნაწილი ლეინის დინასტიის მიერ განთავისუფლების შემდეგაც მინგის დინასტიის მხატვრობის დიდ გავლენას განიცდის.
დიდი არტეზიული აუზი
წყლის რესურსი
ოცდაათზე მეტი ქიმიკატი შეიძლება გამოიყენონ ჰიდრავლიკური მოტეხილობის პროცესში და მათი გრძელვადიანი ზემოქმედება წყალდიდობებზე, სოფლის მეურნეობაზე და ხალხზე, რამდენჯერმე იქნა მასიური და დადასტურებული, თუმცა, დიდწილად, დაფარულია დაინტერესებული მხარეების მიერ. ტყვია, ალუმინი, დარიშხანი, ბარიუმი, ბორი, ნიკელი და ურანი ყველგან ნაპოვნია დაბინძურებულ მიწისქვეშა წყლებში. მიწისქვეშა წყლების დაბინძურებული ფაქტორები და მათი არსებობით გამოწვეული ეკოსისტემების მოწამვლის ფაქტები, ფართოდ არის დადასტურებული და წარმოადგენს დამამძიმებელ ფაქტორს იმის გამო, რომ მოსახლეობის შესაძლებლობები გაუმკლავდეს გვალვას ავსტრალიაში მიწისქვეშა წყაროების გამოყენებით.
ვიეტნამური ხელოვნება
დინასტია Nguyễn
ვიეტნამის ბოლო მმართველი დიდად იყო დაინტერესებული კერამიკის და ფაიფურის მხატვრობის განახლებით. აზიის მასშტაბით ბევრ საიმპერატორო კარზე ვრცელდებოდა ვიეტნამური კერამიკა.
დიდი არტეზიული აუზი
სქოლიო
კატეგორია:ფიზიოგრაფიული პროვინციები კატეგორია:ავსტრალიის რელიეფი